Այստեղ չորս տեսակի գարեջուր կա՝ Light եւ Dark Lager, Premium Pils եւ Weissbier: Եթե այնքան էլ գլուխ չեք հանում անվանումներից, կարող է գարեջրային սեթ պատվիրել՝ տեսականու համար 750 դրամ վճարելով: Այստեղ ավելի քան 10 տեսակի շշալցված գարեջուր կա Չեխիայից, Բելգիայից եւ Գերմանիայից: Ավանդական խնջույքների սիրահարներն այստեղ կարող են գտնել խոզի եւ գառան խորոված, հավի եւ տավարի քյաբաբ, իքիբիր եւ ձուկ: Այստեղ նաեւ գարեջրին հարմար ճաշացանկ կա. ֆիրմային երշիկներ եւ նրբերշիկներ, տապակած պելմեններ, ծովախեցգետին: Ռեստորանում նաեւ տարբեր ակցիաներ կան. 2.500 դրամ՝ անսահմանափակ քանակությամբ խեցգետին կամ 2.800 դրամ՝ նույնպես անսահմանափակ Light Lager-ի համար: Այս հաստատությունը հետաքրքիր առանձնահատկություն ունի. հենց պատի մեջ ծորակներ կան, որտեղից հաճախորդն ինքը կարող է իր համար գարեջուր լցնել: